CELEX: 32012R1149
Language: lv
Date: 2012-12-04 00:00:00
Title: Komisijas Regula (ES) Nr. 1149/2012 ( 2012. gada 4. decembris ), ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz ekstraktu no rozmarīna (E 392) izmantošanu pildītu sausu pastas izstrādājumu pildījumos  Dokuments attiecas uz EEZ

5.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 333/40
            
         KOMISIJAS REGULA (ES) Nr. 1149/2012
   (2012. gada 4. decembris),
   ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz ekstraktu no rozmarīna (E 392) izmantošanu pildītu sausu pastas izstrādājumu pildījumos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu un 30. panta 5. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā iekļauts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Minēto sarakstu var grozīt saskaņā ar procedūru, kas noteikta Eiropas Parlamenta un Padomes 2008. gada 16. decembra Regulā (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2).
            
         
               (3)
            
            
               Saskaņā ar Regulas (EK) Nr. 1331/2008 3. panta 1. punktu Savienības atļauto pārtikas piedevu sarakstu var atjaunināt vai nu pēc Komisijas iniciatīvas, vai pēc pieteikuma saņemšanas.
            
         
               (4)
            
            
               Tika iesniegts pieteikums atļaujai izmantot ekstraktus no rozmarīna (E 392) kā antioksidantu pildītu sausu pastas izstrādājumu pildījumos, un šis pieteikums ir pieejams dalībvalstīm.
            
         
               (5)
            
            
               Antioksidanti ir vielas, kuras aizsargā pārtiku no oksidēšanās procesu izraisītas bojāšanās, piemēram, no tauku sasmakšanas vai krāsas maiņas. Izmantojot ekstraktus no rozmarīna (E 392) pildītu sausu pastas izstrādājumu pildījumos, uzlabojas pagatavošanā izmantoto tauku un eļļu (piemēram, augu eļļas, kā arī gaļas, siera un piena produktu tauku) noturība visā produkta glabāšanas laikā. Pildīto sauso pastas izstrādājumu garša ir daudz stabilāka bez organoleptiskiem trūkumiem un piegaršām, ko izraisa tauku oksidēšanās.
            
         
               (6)
            
            
               Eiropas Pārtikas nekaitīguma iestāde novērtēja rozmarīna ekstraktu izmantošanu kā pārtikas piedevu (3). Pamatojoties uz nekaitīguma robežvērtībām, kas noteiktas, izmantojot NOAEL
                   (4) rādītājus dažādos pētījumos, kuros NOAEL parasti bija augstākā pārbaudītā deva, un izmantojot piesardzīgus pārtikas iedarbības aprēķinus, tika secināts, ka zinātniskajā atzinumā aprakstīto rozmarīna ekstraktu izmantošana paredzētajam mērķim un paredzētajā daudzumā nerada bažas par kaitīgumu. Papildu deva, ņemot vērā jauno pielietojumu pildītu sausu pastas izstrādājumu pildījumos, vispārējo devu būtiski nepalielina. Tāpēc ir lietderīgi atļaut izmantot ekstraktus no rozmarīna (E 392) kā antioksidantu pildītu sausu pastas izstrādājumu pildījumos.
            
         
               (7)
            
            
               Saskaņā ar Regulas (EK) Nr. 1331/2008 3. panta 2. punktu Komisijai ir jālūdz Eiropas Pārtikas nekaitīguma iestādes atzinums, lai atjauninātu Savienības atļauto pārtikas piedevu sarakstu, kas minēts Regulas (EK) Nr. 1333/2008 II pielikumā, izņemot gadījumus, kad attiecīgie atjauninājumi nevar nelabvēlīgi ietekmēt sabiedrības veselību. Tā kā atļauja izmantot ekstraktus no rozmarīna (E 392) kā antioksidantu pildītu sausu pastas izstrādājumu pildījumos ir atjauninājums, kas nevarētu nelabvēlīgi ietekmēt sabiedrības veselību, nav nepieciešams lūgt Eiropas Pārtikas nekaitīguma iestādes atzinumu.
            
         
               (8)
            
            
               Saskaņā ar pārejas noteikumiem Komisijas 2011. gada 11. novembra Regulā (ES) Nr. 1129/2011, ar ko groza Eiropas Parlamenta un Padomes Regulas (EK) Nr. 1333/2008 II pielikumu, izveidojot Eiropas Savienības atļauto pārtikas piedevu sarakstu (5), II pielikumu, ar ko izveido Savienības atļauto pārtikas piedevu sarakstu un šo pārtikas piedevu lietošanas nosacījumus, piemēro no 2013. gada 1. jūnija. Lai atļautu ekstraktus no rozmarīna (E 392) izmantot pildītu sausu pastas izstrādājumu pildījumos pirms minētā datuma, ir nepieciešams noteikt agrāku piemērošanas datumu attiecībā uz šo pārtikas piedevu.
            
         
               (9)
            
            
               Tāpēc Regulas (EK) Nr. 1333/2008 II pielikums būtu attiecīgi jāgroza.
            
         
               (10)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 4. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 16. lpp.
   
      (2)  OV L 354, 31.12.2008., 1. lpp.
   
      (3)  The EFSA Journal (2008) 721, 1.–29. lpp.
   
      (4)  NOAEL (nenovērojamās kaitīgās ietekmes līmenis) – pārbaudītās vielas deva jeb koncentrācija, kurā kaitīga ietekme nav novērota.
   
      (5)  OV L 295, 12.11.2011., 1. lpp.
   
      PIELIKUMS
      Regulas (EK) Nr. 1333/2008 II pielikuma E daļā pārtikas kategorijā 06.4.5. “Pildītu pastas izstrādājumu (ravioli un līdzīgu produktu) pildījumi”:
      
                  a)
               
               
                  pēc ieraksta par E 200–203 iekļauj šādu ierakstu:
                  
                               
                           
                           
                              “E 392
                           
                           
                              Ekstrakti no rozmarīna
                           
                           
                              250
                           
                           
                              (41) (46)
                           
                           
                              tikai pildītu sausu pastas izstrādājumu pildījumos
                           
                           
                              Piemērošanas termiņš:
                              no 2012. gada 25. decembra”;
                           
                        
            
                  b)
               
               
                  pēc 2. zemsvītras piezīmes pievieno šādas:
                  
                              “(41)
                           
                           
                              Izsaka attiecībā pret tauku saturu.
                           
                        
                              (46)
                           
                           
                              Izsaka kā karnozola un karnozolskābes summu.”